જેમ રાજાધિરાજ પધારતા હોય ત્યારે પ્રથમ છડીદાર આવે છે. તેમ પૂર્ણ પુરૂષોતમ શ્રીહરિ પધારી રહ્યા હતા ત્યારે તેમના છડી દાર તરીકે સાક્ષાત્‌ શેષનારાયણ શ્રીરામપ્રતાપજી સ્વરૂપે પધાર્યા હતા. તેમનું બાળપણ વધુ પડતું મામાને ઘેર વીત્યું હતું. તેમનાં લગ્ન છપૈયાથી પશ્ચિમ દિશામાં ત્રણ યોજન દુર આવેલ તરગામના વિદ્વાન્‌ બ્રાહ્મણ બળદેવ પ્રસાદજીનાં સુપુત્રી સુવાસિની સાથે થયાં હતાં. જે સુવાસિની બાઈએ બાળપ્રભુ શ્રીઘનશ્યામને માતૃસ્નેહની સાથેસાથે અનેકવિધ લાડલડાવ્યા હતા. ‘‘શ્રીઘનશ્યામલીલામૃતસાગર’’ માં મોટાભાઈ અને ભાભીના અનેક પ્રસંગોને ચિત્રાત્મક શૈલીમાં વર્ણવવામાં આવ્યા છે.